Falsche Prämisse

Ä falschi Prämiss (uff Englisch false premise) ischn Deng'gfehla, än retorische Gniff unnen logische Feelschluss, baidema vun falsche odda uub'konde Aussache, de Prämiss, uff ebbes schliese dud unn donn määnd, dasses ridisch isch. Awwa do die Prämiss falsch isch, isches a de Schluss. Falsche Prämisse werren gern inde Retorigg fa Schoib'wais gnumme. 

Des Gescheschdigg do'd'zu ischs non sequitur, baidem zwa die Prämiss rischdisch, awwa de Schluss falsch gmachd worre isch. Nadierlisch konns a soi, dass glaisch baides faslch isch, die Prämiss unn die Schlussfolscharung.

 Form 
Die allgmoin Form isch

S'Problem isch, wonn die erschd odda zwedd B'haubdung (P1 odda P2) nedd b'wiese worre odda a efach falsch isch.

 Baischbiel 
Baisbiel 1
Baide Aussaach
 „Wonn die Schdrooß nass isch, musses do'd'vor g'reschned hawwe. Die Schdrooß ist isch unn deswesche hodds do'd'vor g'reschned.“
isch die Form korregd, awwa die Prämiss isch falsch (ä Schdrooß konn a noch onaschda nass werre) unn deswesche a de gonse Schluss.

Baisbiel 2
Baide Aussaach 
 „Alle Männa wolln ä Fraa kerschlisch hairade. Domid alle Männa ä Fraa kerschlisch hairade kennen, muss die Kersch die Eh zwische Monn unn Fraa feschdlesche.“
schdimmen oinische Aussache nedd.
 Monsche Männa wolln ganedd hairade. 
 Monsche Männa wolln hairade, awwa kä Fraa. 
 Monsche Männa wolln zwaa heiraten, awwa nedd kerschlisch. 
 Monsche Männa wolln viele Frauwe odda Männa hairade. 
Die Form vum Schluss isch korregd, awwa die Prämiss isch falsch unn deswesche de gonse Schluss. 

So Schliss kennen dursch Ignoranz bassiere, vun Laid, wu onnare Aade vum Z'ommelewe nedd sejen, nedd seje odda ga abschaffe wolln. Deswesche konn die Aad zu babble a ä Ignoronzagumend soi.

Baisbiel 3
Baim Schluss
 „Die Klimaerwärmung gibs nedd. Dewswesche komma de Mensch a nedd do'd'vor vaondwordlisch mache.“ 
isch formal korreggd, awwa a widda isch die Prämiss falsch unns werren efach Faggde ignorierd. Awwa a die Schlussfolscharung is falsch, a do werren efach Faggde ignorierd.

Baisbiel 4
Goddesb'wais b'ruhen uff falsche Prämisse. Donn komma a de B'wais mathemadisch korreggd fiere unnde Schluss (dess Godd gibd) so zaische, awwa ma hodd vagesse zu zaische, dass die Grundlache vun dem B'wais, die Prämisse, a rischdisch sinn. Des nimmdma donn o unn leschdse axiomadisch als wohr feschd (zum Baisbiel „Godd daidschd uns nedd.“)Untersuchungen über die Grundlagen der Philosophie, Übersetzung von Julius Heinrich von Kirchmann, 1870 (Zeno.org).

 Vawais 

Sachgrubb:Deng'gfehla
Sachgrubb:Rhetorik
Sachgrubb:Philosophie